**Valsts bērnu tiesību aizsardzības inspekcijas paveiktais 2019. gada pirmajā pusē**

**Bērnu tiesību aizsardzības departaments**

* 2019. gada 1. pusgadā kopumā veiktas **80** bērnu tiesību ievērošanas pārbaudes. No tām:
* **73** pārbaudes veiktas pēc iesnieguma, sūdzības par iespējamiem bērnu tiesību pārkāpumiem saņemšanas izglītības iestādēs;
* **divas** pārbaudes veiktas pēc iesnieguma, sūdzības par iespējamiem bērnu tiesību pārkāpumiem pie uzraudzības pakalpojuma sniedzējiem;
* **trīs** pārbaudes veiktas pēc iesnieguma, sūdzības par iespējamiem bērnu tiesību pārkāpumiem ārpusģimenes aprūpes iestādēs;
* **divas** pārbaudes ārpusģimenes aprūpes iestādēs ir bijušas plānotas (no kurām viena pārbaude ir bijusi padziļinātā bērnu tiesību ievērošanas pārbaude).
* Uzsāktas **25** administratīvā pārkāpuma lietvedības. No tām:
* **četrām** personām ir piemērots sods – brīdinājums;
* **četros** gadījumos lietvedība ir tikusi izbeigta, izsakot personām mutvārdu aizrādījumu;
* **17** administratīvā pārkāpuma lietvedībās vēl turpinās lietas apstākļu noskaidrošana;
* sniegtas vairāk nekā **400** telefona un klātienes konsultācijas iedzīvotājiem un speciālistiem par bērnu tiesību jautājumiem;
* organizētas izbraukuma konsultāciju dienas vairāku pašvaldību speciālistiem un iedzīvotājiem ar bērnu tiesību ievērošanu saistītos jautājumos.

Būtiskākās pārbaužu laikā konstatētās problēmas

* Vienaudžu savstarpējā vardarbība, darbinieku nepietiekama iesaistīšanās problēmsituācijas risināšanā.
* Neatbilstošu disciplinēšanas metožu pielietošana saskarsmē ar skolēniem no pedagogu puses (pedagogs uz skolēniem kliedz, saskarsmē ar skolēniem pielieto neatbilstošus izteicienus).
* Izglītības iestādēs (īpaši pirmsskolās) nav izstrādāta bērnu sūdzību un iesniegumu izskatīšanas kārtība.
* Riski, kas saistīti ar drošas vides nenodrošināšanu izglītības iestādēs (mēbeļu izvietojums klases telpās rada savainojuma riskus, izglītības iestādes teritorijas nožogojums ir nepiemērots, bojāts u.c.).
* Riski, kas saistīti ar trešo personu (tostarp audzēkņu vecāku) iekļūšanu vai atrašanos izglītības iestādē (piemēram, audzinošu disciplinējošu pārrunu veikšana ne ar saviem bērniem).

**Bāriņtiesu un audžuģimeņu departaments**

* Departaments šajā laikā veicis lietvedībā esošu lietu pārbaudes **14** bāriņtiesās, kopumā pārbaudot **393** personu lietas;
* **vienas** bāriņtiesas pārbaudes gadījumā konstatēti būtiski trūkumi bāriņtiesu darbā, tādēļ par konstatēto informētas pašvaldības, kurās darbojas šīs bāriņtiesas un kas lēmušas par bāriņtiesas priekšsēdētāja piemērotību ieņemamajam amatam;
* saņemti un izskatīti **288** iesniegumi par bāriņtiesu darbu. Pamatojoties uz tiem, departaments veica **162** bāriņtiesu lietu pārbaudes, nepieciešamības gadījumā sniedzot bāriņtiesām metodisko palīdzību;
* sniegtas **1295** klātienes, un neklātienes konsultācijas iedzīvotājiem, valsts un pašvaldību iestāžu un citu institūciju speciālistiem bērnu tiesību aizsardzības un bāriņtiesu darbības jomā;
* notikušas **27** tikšanās ar pašvaldību vadītājiem un deputātiem, sabiedrības pārstāvjiem, nevalstisko organizāciju pārstāvjiem;
* uzsākts darbs pie **astoņu** metodisko materiālu pilnveides; no tiem pārstrādāti **četri** metodiskie materiāli;
* uzsākts darbs pie “Bāriņtiesas darbības metodikas rokasgrāmatas” izstrādes, pirmie **četri** pārstrādātie metodiskie materiāli ir ievietoti rokasgrāmatas maketā un tiek aprobēti un pilnveidoti;
* izvērtēti **916** pieprasījumi apliecībām bāreņiem un bez vecāku gādības palikušajiem bērniem.

Būtiskākās pārbaužu laikā konstatētās problēmas:

* pēc pārbaužu rezultātiem var secināt, ka institūcijās atrodas lielākoties nepilngadīgie ar veselības problēmām. Tajā pašā laikā Latvijā trūkst speciālistu, kas varētu nodrošināt šo nepilngadīgo aprūpi ģimeniskā vidē. Šo problēmu asi izjūt arī bāriņtiesas, jo tā traucē pildīt normatīvo aktu prasības, tostarp deinstitucionalizācijas iniciatīvu. Tomēr neskatoties uz to, VBTAI lielākajā daļā pārbaužu bāriņtiesām sniedz metodisko palīdzību par ģimeniskas vides nodrošinājumu (meklējot aizbildni, audžuģimeni). Daļai pārbaudīto bāriņtiesu iztrūkst rakstisku pārskatu par bāriņtiesas veiktajām darbībām ģimeniskas vides nodrošināšanai.
* VBTAI veiktajās pārbaudēs bāriņtiesās konstatēts, ka bāriņtiesas ne vienmēr administratīvā akta termiņu pagarina atbilstoši Administratīvā procesa likuma noteikumiem.
* Daļā pārbaudīto bāriņtiesu konstatēts, ka bāriņtiesas pirms lēmuma pieņemšanas par ārpusģimenes aprūpi nav sagatavojušas rakstisku pārskatu par bāriņtiesas darbībām, lai nodrošinātu aprūpi pie aizbildņa vai audžuģimenē.
* Iepriekšminētais sasaucas arī ar konstatējumiem, ka daļa bāriņtiesu, pretēji Bāriņtiesu darbības noteikumu 81.4 punktā noteiktajam, nav ik pēc 6 mēnešiem meklējusi ārpusģimenē esošajam nepilngadīgajam iespēju augt ģimeniskā vidē.
* Konstatējumi visdrīzāk ir saistīti ar Latvijā iztrūkstošiem speciālistu, kas nodrošinātu minēto bērnu aprūpi ģimeniskā vidē. Ar speciālistu trūkumu saskaras arī bāriņtiesas, līdz ar to tām ir apgrūtināti izpildīt normatīvo aktu prasības.
* 2019. gada pirmajā pusgadā bāriņtiesas ir vairākkārt vērsušās VBTAI ar lūgumu palīdzēt rast risinājumu, jo Latvijā nav iestādes, kura specializētos darbam ar bērniem (īpaši pusaudžiem) ar būtiskām uzvedības problēmām.

**Bērnu un pusaudžu uzticības tālrunis 116111 (Ģimeņu ar bērniem atbalsta departaments)**

* Bērnu un pusaudžu uzticības tālrunis 2019. gada 1.pusgadā ir atbildējis uz **4 955** zvaniem, sniedzot psiholoģisku palīdzību **4 446** gadījumos;
* sniedzot konsultācijas, **70** gadījumos tika saņemta informācija par iespējamiem bērnu tiesību pārkāpumiem ģimenēs, kas nodota sociālajam dienestam, bāriņtiesai vai policijai situācijas izvērtēšanai un palīdzības sniegšanai ģimenei
* **45** gadījumos par bērnu tiesību pārkāpumiem iestādēs, kurās uzturas bērni, informācija tika nodota bērnu tiesību aizsardzības inspektoriem tālākam darbam.
* Akcijas
* **“Drošāka interneta diena”**, 5.februāris - **tiek atzīmēta Vispasaules Drošāka interneta diena,** kuras laikā tika rīkota īpaša akcija. Akcijas laikā ikvienam bija iespēja zvanīt un uzdot jautājumus par interneta drošību, uzzināt, kur vērsties, ja konstatēti pārkāpumi internetā, vai arī saņemt psiholoģisko palīdzību un atbalstu. Dienas laikā sniegtas 36 konsultācijas.
* **“Es izvēlos runāt”-** akcija notika no 18. līdz 24. martam, tās mērķis bija sniegt atbalstu cīņā pret jebkura veida neiecietību jeb mobingu, un palīdzēt tās atpazīšanā un seku mazināšanā. Akcijas laikā zvanītājiem tika sniegta psiholoģiskā palīdzība un atbalsts, kā arī nepieciešamā informācija. Akcijas laikā atbildēts uz 201 zvanu un sniegtas 178 psiholoģiskas konsultācijas. Akcijas laikā tika pieņemts 11 dienesta ziņojumi – septiņi no tiem skāra bērnu tiesību pārkāpumus izglītības iestādēs, bet pārējie – pārkāpumus ģimenē.
* **“Es audzinu viens”** - akcija notika no 20. līdz 26. maijam, tās mērķis bija sniegt psiholoģisku atbalstu ikvienam vecākam, aizbildnim, adoptētājam, kā arī audžuvecākam, kas ikdienā viens nodrošina bērnu aprūpi un saskaras ar dažādām grūtībām. Akcijas laikā sniegta 241 konsultācija. Pēc palīdzības vērsās 46 pieaugušie. Akcijas laikā tika pieņemti 3 dienesta ziņojumi - divi par pārkāpumiem izglītības iestādēs, viens – par pārkāpumiem ģimenē.
* Krīzes intervences komanda
* sniegta palīdzība **11** krīzes gadījumos (no kuriem **piecas** reizes Krīzes komanda izbraukusi uz skolu vai sociālo dienestu, lai sniegtu palīdzību klātienē, un **setiņos** gadījumos palīdzība sniegta VBTAI telpās klātienē vai telefoniski);
* kopumā palīdzība sniegta **65 bērniem**, **3 speciālistiem,** **14 pedagogiem** un **6 ģimenes locekļiem;**
* vēl **vienā gadījumā** ievākta informācija par psiholoģiskas palīdzības nepieciešamību bērnu nāves gadījumos.
* Radošās darbnīcas
* organizētas **8** informatīvas prezentācijas **bērniem** (**134**) un **pedagogiem** (**27**) par Bērnu un pusaudžu uzticības tālruni;
* organizētas **divas** radošās darbnīcas valsts un pašvaldību institūciju darbiniekiem – “Sadarbība starp pedagogiem un vecākiem, tās barjeras un pārvarēšanas stratēģijas” (**27 pedagogiem**);
* organizētas **trīs** radošās darbnīcas „Es internetā - mana atbildība” (**77 bērniem**);
* organizētas **trīs** radošās darbnīcas „Droša un pozitīva komunikācija interneta vidē” (**57 bērniem**).

**ESF projekts Nr. 9.2.1.3/16/I/001 „Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē”**

* VBTAI Konsultatīvās nodaļas multidisciplinārā komanda turpina darbu pie atbalsta programmas izstrādes dažāda vecuma bērniem ar saskarsmes grūtībām un uzvedības problēmām, sniedzot rekomendācijas bērnu likumiskajiem pārstāvjiem un speciālistiem (izglītības iestādēm un sociālajiem dienestiem):
* pusgada laikā saņemti **122** vecāku vai citu likumisko pārstāvju iesniegumi;
* izstrādātas **130** atbalsta programmas bērniem ar saskarsmes grūtībām un uzvedības problēmām;
* sniegtas **133** konsultācijas;
* izstrādātas  **356** rekomendācijas speciālistiem un bērnu ar saskarsmes grūtībām un uzvedības traucējumiem likumiskajiem pārstāvjiem vai aprūpētājiem.
* 2019. gada maijā biedrība “Latvijas Pašvaldību mācību centrs” uzsāka apmācības, sniedzot speciālas zināšanas bērnu tiesību aizsardzības jomā speciālistiem, t.sk. valsts un pašvaldības policijas darbiniekiem, tiesnešiem, prokuroriem un advokātiem u.c. Apmācības notiek visā Latvijā pēc ar VBTAI saskaņotiem apmācību mācību materiāliem, kuri veidoti, ievērojot projekta ietvaros pilnveidoto profesionālās kvalifikācijas pilnveides un zināšanu pilnveides izglītības programmu ieteicamo saturu un metodes. Līdz 2019. gada 30. jūnijam ir apmācīti jau **180** speciālisti, tādejādi kopējais apmācīto skaits projekta ietvaros sasniedz…. 2200 + …. speciālistus.
* SIA “Jump Studio” (turpmāk – SIA) 2019. gada janvāra beigās izveidoja īsfilmas par četriem vardarbības veidiem - emocionālo, fizisko, seksuālo un vardarbību interneta vidē. Gan īsfilmas, gan projekta ietvaros izstrādāto interaktīvo spēli “Hei, mosties!”, SIA regulāri popularizēja gan plašsaziņas līdzekļos – internetā, radio un presē, gan speciāli spēles popularizēšanas nolūkos izveidotos sociālo tīklu kontos *Facebook*, *Twitter*, *Instagram*. Tāpat SIA organizēja informējošos un izglītojošos pasākumus Tukumā, Mārupē un Rīgā ar dažādu ekspertu, t.sk. VBTAI pārstāvju, iesaisti.

Visu iepriekš minēto aktivitāšu mērķis bija aicināt spēles mērķgrupu un sabiedrību kopumā domāt par vardarbības ģimenē atpazīšanas un mazināšanas iespējām, izglītot par vardarbības cēloņiem un sekām, kā arī izvērtēt iespējas savā ikdienas praksē integrēt interaktīvo spēli “Hei, mosties!”.